Tatoeba sentences — language code: ber
D acu i yellan daxel n teckkarin-nni i d-uwin yid-sen?
Deg yiwet nezmer ad naf daxel-is ddeqs n twackanin n uɣrum, zzit deg teqraɛtin, iniɣman, iɣi, ayefki d uzemmur.
Tayeḍ d iceṭṭiḍen izeddganen i d-ssardent tlawin n taddart n Tewrirt.
Ma deg tleqqaɛt-is, rsent ta ɣef ta, kra n tsendiaq yeččuren d ddwawit d lfasmat, ttunefkent-d i wid ijerḥen.
Uqbel aɣelluy n yiṭij ad d-rren lmal-nsen s axxam, ad d-rekben iɣyal-nsen.
Am wakken kra ur yeḍri, tanezzayt arrac ruḥen ad ksen lmal-nsen, tameddit nnejmaɛen-d s axxam.
Maɛna lxuf i ugaden yiwet n tikkelt iman-is, ahat leɛmer i ugaden deg ddunit-nsen am wass-nni.
Am leɛwayed-nsen teddun ɣer tkessawt, icwariyen ssetfen seg wayen i ttawin akken s adrar.
. Deg ubrid mi ffɣen cwiṭ i taddart mmugren-d yiwet n terbaɛt n yiserdasen n Fransa.
- Amek i tesɛeddam ass-nwen ay imeksawen-iw imecṭaḥ?
- Qqim kan a yemma, wa ad am-yeḥkun! I as-yerra Wakli.
Udem n Nna Mennun yebda yettbeddil ini seg wakken texleɛ uqbel ad as-d-alsen d acu yeḍran yid-sen.
Init-d ay arraw-iw, amzun tufa-tt-id tasa-w, kra yekka wass d nettat tettefriwis, nekk deɛɛuɣ s agellid ameqqran ad ffɣent deg telwit.
Ihi yesla-am-d Rebbi a yemma. I as-yerna Caɛban.
Seg wanta tawaɣit-a iseg d-tmenɛem?
Tufiḍ-tt-id a yemma, ulac tawaɣit nnig n tin i aɣ-izeglen tanezzay-a.
Neffeɣ kan cwiṭ i taddart mmugren-aɣ yimcumen-nni n lɛesker.
Ay iɛessasen n taddart, rnu-iyi-d winna.
D acu i awen-xedmen?
Amek i aken-ǧǧan tuɣalem-d s axxam?
Imir-nni i ṭṭfeɣ taɛebbuḍt-iw acku uwḍen-d almi d taddart, wwten ɛeddan s ubrid n wadda, ahat ɣer Tẓerrajt i bernen.
D leɣbar i nuwi deg ucwari i aɣ-imenɛen a yemma.
Iqerreb-d ɣur-i yiwen n userdas ad i wali d acu i d-nɛebba, rriḥa-nni n teberra d yimurruten n uɣyul tewwet-it s anzaren-is, terra-t ɣer deffir s sin neɣ kraḍ n yisurifen, netta yettwaǧab s tefransist i uɣella-ines: « Ttfuḥun-d warbaɛ-nni ».
Aɣella-nni, ahat yeɛdez, yessendeh tarbaɛt-is ad tkemmel abrid-is.
Ad xedmen i yexdem umger i yiger.
Ad xedmen ayen xedmen i taddart n Tiɣilt ilindi akka imira.
Mraw d semmus n yirgazen d kraḍet n tlawin i nɣan lɛesker n Fransa deg yiwen n wass.
Ass-nni sgujlen ma d kra d aqcic, leḥzen yesbur-d i taddart am tagut n tegrest.
Deg tleqqaɛt n ucwari, tres yiwet n tmeẓẓyant d tsenduqt n yikartucen, ttlen deg yiwen n ubeḥnuq.
D imsebblen n taddart i uznen tayemmust-a i yimjuhad, qrib i tegla yis-wen d yis-neɣ.
Ass-nni, yemma-m ur d-tḥeččem ara yaya Xuxa d yemma Mennun, d nutenti ara n-yasen.
Ass-nni ad iliɣ d yiwen n umdan yumren ugar n yimdanen akk n ddunit.
Ad yifsus wul-iw i iɛebban aṭas n ccek.
Ad iyi-tt-id-fken At Waɛli neɣ ad agin.
Ma yella ugin dayen ur ssarameɣ ara akk ; ssebba thegga-d, mazal ur zwijent ara Zwina n Dehbiya.
Deɛɛuɣ kra yekka wass ad afent i snat yid-sent nnsib-nsent, ad kksent akkin sdat-i, zgant-aɣ-d d ugur i Lwiza d nekk.
Ssarameɣ iḍ ad yeɣli, d ass ad d-yali, ad ifakk fell-i uxemmem.
Amek Lwiza tamaẓuẓt teqqar-d imeslayen iweznen am wi?
Yiwet deg-sent ur teḥsi s wassaɣ n taywalt yellan gar-as d Caɛban, ɣef waya i nwant lehdur i d-teqqar Lwiza d lehdur-is.